Interieur van die Spaanse Sinagoge in Praag
Jode op Jom Kippoer in die sinagoge, skildery deur Maurycy Gottlieb, 1878 – 'n sinagoge volgens Asjkenasiese tradisies
'n Sinagoge (vanaf Grieks: συναγωγή, synagōgē, letterlik: "byeenkoms"; Hebreeus: בית כנסת, beit knésset, letterlik: "huis van byeenkoms"; בית תפילה, beit t'fila, letterlik: "huis van gebed", of בית מדרש, beit midrasj, letterlik: "huis van uitlegging"; Jiddisj: שול, sjoel, letterlik: "skool"; Ladino: אסנוגה, esnoga, afgelei van Grieks, of קהל, kahal, afgelei van Hebreeus) is 'n gebou wat byeenkomste, gemeenskaplike gebedsdienste en onderwys binne die Jodedom huisves. Dit is die belangrikste inrigting in Judaïsme en het die gemeenskaplike aanbidding in Christendom en Islam beduidend beïnvloed.
In watter gevalle in antieke geskrifte ná 'n sinagoge as plek van byeenkomste en die uitvoering van gebedsdienste verwys word, is in die navorsing ewe omstrede soos die tyd van die opkoms van die eerste sinagoges. Argeologiese en geskrewe bronne dui op die bestaan van sinagoges tydens die bestaan van die Tweede Tempel in Jerusalem, sowel in die Land Israel asook in die Joodse diaspora.
In die sinagoge vind die daaglikse gebedsdienste, asook die viering van Sabbat en die Joodse feeste plaas. 'n Joodse gemeente word deur 'n rabbyn (aanspreekvorm: rabbi) gelei, wat die Talmoed en Tora bestudeer het. Die sinagoge beskik oor 'n Toraskryn (Hebreeus: אָרוֹן הָקׄדֶש, Arón haKodesj, letterlik: "skryn van die Heilige"), wat die gemeente se Torarolle huisves en die rigting van Jerusalem aandui, die rigting waarin Jode bid.
Israeli's gebruik die Hebreeuse term בית כנסת, beit knésset. Asjkenasiese Jode gebruik tradisioneel die Jiddisje term 'שול, sjoel (verwant aan die Duitse Schule, in Afrikaans: "skool"). Romaniote en Sefardiese Jode gebruik veral die term kal (ontleen aan die Hebreeuse kahal, letterlik: "gemeente"). Spaanse Jode verwys na die sinagoge as sinagoga, terwyl Portugese Jode dit esnoga noem. Persiese Jode en sommige Karaïete Jode gebruik die term kenesa, afgelei van Aramees, en sommige Mizrachi-Jode noem dit kenis. Sommige "Gereformeerde", "Rekonstruksioniste" en "Konserwatiewe" Jode gebruik die term "tempel". Die Griekse woord sinagoge word in Afrikaans (Duits, Engels, Frans en die meeste Romaanse tale) gebruik om die voorafgaande moontlikhede te dek.
1 Sinagoges in Suid-Afrika
Sinagoges in Suid-AfrikaWysig
Die Groot Sinagoge, Johannesburg
Paul Krugerstraat-sinagoge, Pretoria
Joodse Pioniere-gedenkmuseum in Port Elizabeth
Toenmalige sinagoge in Grahamstad
Die eertydse sinagoge op Riversdal
Gewese sinagoge, Middelburg
Die sinagoge in Muizenberg
Voormalige sinagoge in Robertson
↑ (en) Louis Isaac Rabinowitz, Michael Berenbaum, Fred Skolnik (2007). Synagogue. Encyclopaedia Judaica. 19. Detroit: Macmillan Reference USA. pp. 352–355. AS1-onderhoud: Veelvoudige name: authors list (link)
↑ (de) Carsten Claußen (2002). Versammlung, Gemeinde, Synagoge. Das hellenistisch-jüdische Umfeld der frühchristlichen Gemeinden – Zugl.: Diss. Univ. München 1999. Studien zur Umwelt des Neuen Testaments 27. Göttingen: Vandenhoeck & Ruprecht. pp. 22–48. ISBN 3-525-53381-0.
↑ (en) Wischnitzer, Rachel, Bezalel Narkiss (2007). Ark. Encyclopaedia Judaica. 2de. Detroit: Macmillan Reference USA. pp. 463–464. AS1-onderhoud: Veelvoudige name: authors list (link)
↑ (en) Judaism 101: Synagogues, Shuls and Temples. Jewfaq.org.
(en) Levine, Lee (2005) . The Ancient Synagogue: The First Thousand Years (2de uitg.). New Haven, Connecticut: Yale University Press. ISBN 0-300-10628-9.
(en) Carol Herselle Krinsky (1985). Synagogues of Europe. New York: MIT Press. ISBN 0-262-11097-0.
Wikimedia Commons bevat media in verband met Sinagoge.
(en) "Synagogue". Jewish Encyclopedia. Besoek op 20 Junie 2018.
(en) "Synagogue". Encyclopædia Britannica. Besoek op 20 Junie 2018.
Ontsluit van "https://af.wikipedia.org/w/index.php?title=Sinagoge&oldid=2018127"
Last edited on 23 Julie 2019, at 00:08